هيرميس (يونانى قديم: Ἑρμῆς) فى ميثولوچى اليونانى كان إله من إلهة الاولمبيين الاتناشر و رسول الالهة ما بينها و ما بين بعضها و ما بين الالهة و البشر, كان ايضا الرسول الخصوصى و الكليه اليمين بتاع زيوس. كان إله الرياضه و الرياضين و حامى الساحات و الامكان الرياضيه خصوصا الجيمنازيوم والإستاديوم, و إله التجاره و معروف انه اللى بيحمى قوافل التجار و القطعان من قطاع الطريق و الحراميه و كمان انه بقى المسؤول عن نقل ارواح الميتين ل العالم السفلى/تحتانى فى مملكة هيديس, بعد ما رجع سيزيفوس بعد ما هرب تانى مرة من العالم السفلى, و المسؤل عن الحظ و تقسيم الثروات. معروف فى الميثولوجى اليونانى انه مؤدب و محترم و طباعه كويسه, بس بالرغم من كدا مكار جدا و فى اوقات حرامى, بحسب اسطوره ليه فى يوم ولادته بس سرق قطيع بقر بحاله من اخوه الاله ابولو و استخدم مكره عشان يخبيهم بحيث ان محدش حتى الالهة تعرف طريقهم, لما واجهه اخوه ابولو و اتهمه انه اللى سرق انكر هيرميس انه سرق او قرب من القطيع, بس فى الاخر اتصالح مع اخوه و اداله قيثاره, اللى ابولو اتشهر بيها بعد كدا, كان هيرميس عاملها بنفسه كهديه.